Versindaba » Blog Archive De Waal Venter. Gesprekke met Yanni Euterpe : Versindaba
Thursday, April 9th, 2020 | Blogs, De Waal Venter.
12 Kommentare op "De Waal Venter. Gesprekke met Yanni Euterpe"
Yanni Euterpe :
April 12th, 2020 at 11:55
Ai, hoe gee jy ons geheime weg!
maar skryf nog: dis heerlike leesstof hier bo die wolke (al sypel die geheime gesprekke nou deur muur en dak)…
Hallo Yanni. Dis lekker dat jy 'n slag gesels sonder om vir my te dikteer. Nee, ek dink nie ek gee geheime weg nie. Alle digters het mos 'n muse. Dante het daardie Beatrice meisie gehad, Neruda het sy rooihaar Matilde gehad, Fernando Pessoa sommer 'n hele paar. Digters soos Johan Myburg, Charl-Pierre Naudé, Antjie Krog, Bibi Slippers … almal van hulle, het elkeen 'n muse. Ek wonder nou net of die vroue-digters manlike muses het? En ek waag dit nie om te dink wie 'n groot digter soos Wyk Louw se muse was nie. Wat ek eintlik wil sê, is dat digters maar almal afskryf wat hulle muses vir hulle dikteer … behalwe wanneer hulle opdraggedigte skryf, dan dink hulle dit self uit.
April 12th, 2020 at 16:52
en as die "kers val en die eie uur breek", wat dan van die "buite-bakens pyn" (het sit en wonder oor Louw se "klipwerk"-aanvoorvers, en die skakel via "ringmure" in Tristia, p.107…lyk na 'n psigiese ellende daar?)
April 12th, 2020 at 17:47
Yanni, soos gewoonlik loop jy ringe om my (om 'n Engelse gesegde swak aan te pas) met jou aanhaling van Wyk Louw se ringmure. Kom ons kyk. Die Klipwerk-aanvoorvers:
En Tristia XXXV
Die trieste toon van die Klipwerkvers wat 'n eindtyd (van 'n lewe?) suggereer, resoneer met Tristia XXXV waar die pyn so groot is dat dit "buite bakens" (onbeperk) is. 'n Voorbeeld van interne neponimie?
Onthou, jy is my muse en nie veronderstel om my moeilike dinkwerk te gee nie. Jou werk is mos om vir my gedigte as 't ware met 'n lepel in te gee. Nicht wahr?
April 12th, 2020 at 20:13
De Waal, ek wonder nou of dit nie die geëerde moeder van Euterpe en die ander muses (die gedugte Mnemosune, wat alles letterlik onthou) is wat namens haar dogter aan jou siel karring nie. Hoeveel muses is nie nou ook aan bande gelê tot aan die einde van die maand van Aphrodite nie? (O, Afro-)! 'n Ma (soos 'n Taljaard en 'n Du Plooy hier) maak 'n plan.6
April 13th, 2020 at 09:40
Hallo Waldemar. Nee, ek dink nie Yanni se moeder en sussie sou die moeite doen om haar werk te doen nie. Onthou, hulle het hulle eie digters en skrywers om op te pas. Bowendien het Gaia, Yanni se ma, geweldig probleme deesdae met mense wat mors en rommel strooi in haar tuin.
Terloops, ek was werklik verras toe ek Yanni se kommentaar op Versindaba gesien het. Ek is natuurlik gewoond om met haar te praat, eerder meer te luister. Sy dikteer per slot van rekening my gedigte. Maar ek het nie besef sy kon kommentaar hier intik nie! Dit het my 'n les geleer: moet nooit jou muse onderskat nie, jy weet nie waartoe sy werklik in staat is nie.
Ek tas 'n bietjie in die duister wat jou opmerkings oor Taljaard en Du Plooy betref. (Ek weet van 'n literêre Taljard, maar ken nie 'n Taljaard nie). Wat het hulle te doen met die hele besigheid? Maar dankie vir jou besorgdheid!
Ek begin nou wonder of Yanni nie 'n liefdeslewe het nie. As jy kyk hoe sy optree met die diktering van haar jongste gedig, begin jy wonder … Kyk gerus op my blog: https://inmogale.wordpress.com
April 13th, 2020 at 10:30
De Waal, ek en Heilna du Plooy is die moeders wat huil oor ons kinders in annerland en die moedertaal wat verlore gaan … kyk by die NPvWL-gedig van Bernard Odendaal.
April 13th, 2020 at 10:53
O ja! Dankie Marlies. Ek het die gedig en die kommentare gelees, maar dit het my geheue ontglip. Ek kan nie kers vashou by Mnemosune nie! Ek sal meer geelwortels of nastergal of iets … moet eet om my geheue te verbeter.
Yannie Euterpe :
April 13th, 2020 at 12:23
sê my niks nie…
("oidipus, schmoidipus – as long as he loves his mama")
rare taal wat julle aardse wesens darem ook kan uitdink!
ek keer liewer terug na my haelwit gestapelde wolk…
April 13th, 2020 at 13:20
Beste dr. Taljard, ek is baie jammer oor my simpele spelfout met u van. Ek wil dit nooit weer doen nie!
April 13th, 2020 at 13:34
Ek is nog steeds verbaas, Yanni, dat jy boodskappe hier kan plaas. Ek dag jy kan net dikteer.
Elk geval, "neponimie": doodvereenvoudig beteken dit gedigte wat groot ooreenkomste met mekaar vertoon. Soos party van Wyk Louw se Klipwerk en Boerneef se volksverse. Jy kan my essay "Neponimiese poësie" lees wat op 30 Maart hier op Versindaba gepubliseer is, as jy meer daaroor te wete wil kom.
Dis nie 'n nuwe ding nie. Toe jy jonk was, het daardie tyd se digters omtrent almal neponimiese eposse geskryf.
Moet asseblief nie te lank onttrek na jou haelwit gestapelde wolk nie. Ons het jou nodig, veral nou dat ons nie meer 'n buitewêreld het nie.